stanford-oval/wikipedia huggingface dataset:
אנדרו רובינסון
קריירה > הארי המזוהם

תפקידו הראשון של רובינסון בסרט קולנוע עלילתי באורך מלא היה בתפקיד סקורפיו בסרט "הארי המזוהם" משנת 1971. דון סיגל, במאי הסרט, וקלינט איסטווד ליהקו את רובינסון לתפקיד לאחר שראו אותו בהפקה של "אידיוט" על פי ספרו של פיודור דוסטויבסקי. רובינסון לוהק לתפקיד רוצח סדרתי המכונה סקורפיו, האנטגוניסט של הסרט. דמותו של סקורפיו הייתה מבוססת ברובה על רוצח הזודיאק, ורובינסון שילב היבטים ידועים רבים של אישיותו של רוצח הזודיאק במשחקו, כמו חוש הומור מופרע ונטייה סדיסטית להתגרות ברודפיו. בסרט, דמותו רוצחת אישה צעירה, ילד בן 10, ילדה מתבגרת וקצין משטרה וחוטפת אוטובוס תלמידים בו נהגת ומספר ילדים קטנים אשר נלקחים כבני ערובה. הופעתו הייתה כה משכנעת עד כדי כך שהוא קיבל איומים על חייו לאחר יציאת הסרט. הבמאי דון סיגל ציין כי ליהק את רובינסון מכיוון שהיו לו פנים של "נער מקהלה".
תגובות המבקרים להופעתו של רובינסון היו בדרך כלל חיוביות. במגזין Box Office Magazine נכתב: "אנדי רובינסון הוא סקורפיו השטני ... מיזוג טוב של ערמומיות ופראות." תפקידו כסקורפיו העניק לו חשיפה רחבה, אך רובינסון מצא את עצמו נאבק בטייפקאסטינג של דמות "הפסיכי". הוא טען כי התפקיד הגביל מאוד את אפשרויות הליהוק שלו, מכיוון שמפיקי הקולנוע לא ששו ללהק אותו בתפקידים של "ילד טוב". חלק מתפקידיו הבולטים בדמות "הפסיכי" כוללים את סמל בוטניק, ספר צבאי מטומטם ומוגזם בסרט "משחק ילדים 3" שנופל להיות עוד קורבן רצח של הבובה צ'אקי (1991). כמו כן גם את לארי קוטון בסרט האימה "מעורר השאול" (1987), בו רובינסון גילם לראשונה תפקיד ראשי בסרט עלילתי.
קריירה > הופעות שונות בקולנוע ובטלוויזיה 1971–1992

רובינסון השתתף בסרט "צ'רלי וריק" (1973) בכיכובו של וולטר מתאו ובבימויו של דון סיגל. רובינסון גילם את פרנק ראיין באופרת הסבון "Ryan's Hope" בין השנים 1976–1978, וקיבל מועמדות לפרס אמי על גילום דמות זו. לרובינסון היו הרבה תפקידי אורח, הן חד-פעמיים והן חוזר, במגוון רחב של תוכניות טלוויזיה. הפילמוגרפיה שלו כוללת תפקידי אורח בסדרות "בוננזה", "צוות לעניין", "בלשים בלילה", "פרקליטי אל איי", "חוק וסדר", "ווקר", "תיקים באפלה", "הפרקליטים", "ללא עקבות" ועוד.
הוא פגש את אשתו איירין לאחר שהסתיימה בתיאטרון לה מאמא הפקת המחזה הניסיוני "Springvoices" שכתב, והשניים נישאו ב-1970. יש לו שני בנים-חורגים מנישואיה הקודמים של אשתו ובת אחת משותפת איתה, בשם רייצ'ל, שלימים הפכה אף היא לשחקנית.
בשנת 1975 השתתף בסרט הקולנוע "בריכת הטביעה" בכיכובו של פול ניומן. בדרמה בלשית זו גילם נהג אישי נכלולי בשם פט ריוויס.
בשנת 1978 רובינסון עזב את קריירת המשחק למשך חמש שנים והתרכז בגידול משפחתו באידילווילד, קליפורניה, הממוקמת כ-250 ק"מ מלוס אנג'לס. באותה תקופה לימד תיאטרון קהילתי לתלמידי חטיבות ביניים ותיכון וגם עבד כנגר לצורך השלמת הכנסה. הוא חזר לשחק באופן מקצועי באמצע שנות השמונים.
בשנת 1986 גילם את נשיא ארצות הברית ג'ון פ. קנדי בפרק של סדרת הטלוויזיה "אזור הדמדומים". בשנת 1988 גילם את דמותו של ליברצ'ה בסרט טלוויזיה ביוגרפי. רובינסון אמר כי היה זה אחד התפקידים המועדפים עליו ביותר וכי "הכי כיף היה ללבוש את הפרוות והתכשיטים שלו ולשיר '‏I'll be Seeing You‏'." בביקורות שפורסמה בניו יורק טיימס נכתב כי "רובינסון עושה די טוב [את] התפקיד הראשי". הוא חזר לבמה בשנת 1993 עם הפקת המחזה "Any Given Day" מאת פרנק ד. גילרוי שעלתה בברודוויי, אך ירדה לאחר שישה שבועות בלבד.
קריירה > מסע בין כוכבים: חלל עמוק 9

בשנת 1993 לוהק רובינסון לתפקיד קבוע בטלוויזיה, לראשונה מאז "Ryan's Hope" בשנת 1978. הוא גילם את דמותו של אילם גארק בסדרה "מסע בין כוכבים: חלל עמוק 9", חייט קרדסי, ולשעבר סוכן של המסדר האובסידיאני. הדמות נועדה להיות חידתית ומנוגדת באופן קומי לדמותו של ג'וליאן באשיר (בגילומו של אלכסנדר סידיג), ועל כן השניים הופיעו יחד בסצנות רבות. לפני שלוהק לתפקיד, רובינסון ידע מעט מאוד על זיכיון "מסע בין כוכבים", ועד אז לא ראה אף פרק של אף אחת מסדרות הטלוויזיה השונות.
לרובינסון הוצע לגלם את גארק לאחר שבמקור ערך מבחן בד עבור דמותו של אודו, תפקיד אותו גילם בסופו של דבר רנה אוברז'ונואה. בתחילה, רובינסון נטה לסרב לקבל את התפקיד, אך עשה זאת בסופו של דבר מסיבות כלכליות.
קריירה > תפקידים אחרים

לאחר שעבד כשחקן בסדרה "מסע בין כוכבים: חלל עמוק 9" במשך מספר שנים, החל רובינסון לעסוק גם בבימוי טלוויזיה, לאחר שבשנת 1996 ביים את הפרק "Looking for par'Mach in All the Wrong Places" (אנ'). לאחר מכן, הוא המשיך לביים שני פרקים של "מסע בין כוכבים: וויאג'ר" ושבעה פרקים של דרמת בית-המשפט "המשפט של איימי", שבהם הופיעה בתו, רייצ'ל רובינסון.
בשנת 2000 כתב את הרומן "A Stitch in Time" (בתרגום מילולי: תפר בזמן), על פי דמותו בסדרה "מסע בין כוכבים: חלל עמוק 9". רובינסון הצהיר כי אחת הסיבות שכתב את הרומן הייתה "סגירה מוחלטת" של הדמות. עוד באותה השנה הוא כיכב לצד מייקל דורן, שאיתו שיתף פעולה בעבר בסדרה "מסע בין כוכבים: חלל עמוק 9", בפרק של הסדרה "Martial Law".‏
בשנת 1993 היה רובינסון חבר מייסד ב-"חברת תיאטרון מטריקס" בלוס אנג'לס, קליפורניה.
ב-1991 הוא גילם את דמותו של הספר הצבאי המשוגע "סמל בוטניק" בסרט "משחק ילדים 3 ", מסדרת סרטי "משחק ילדים " .
פילמוגרפיה > קולנוע

| שנה | שם הסרט | תפקיד | הערות |
| --- | --- | --- | --- |
| 1971 | הארי המזוהם | סקורפיו |  |
| 1973 | צ'ארלי ואריק | הרמן סוליבן |  |
| 1975 | בריכת הטביעה | פט ריוויס |  |
| 1975 | A Woman for All Men | סטיב מק'קוי |  |
| 1975 | Mackintosh and T.J. | קולי |  |
| 1985 | מסכה | ד"ר וינטון |  |
| 1986 | קוברה | בלש מונטה |  |
| 1987 | מעורר השאול | לארי קוטון / פרנק קוטון |  |
| 1987 | The Verne Miller Story | Pretty Boy Floyd |  |
| 1988 | ללא מעצורים | הארווי |  |
| 1990 | Fatal Charm | שריף הארי צ'ילדס |  |
| 1991 | משחק ילדים 3 | סמל בוטניק |  |
| 1991 | Prime Target | קומישינר |  |
| 1992 | Trancers III | קול' דאדי מוטהוה |  |
| 1994 | Pumpkinhead II: Blood Wings | שון בראדוק |  |
| 1994 | There Goes My Baby | פרנק |  |
| 1994 | השליטים | הות'ורן |  |
| 1998 | Running Woman | קפטן דון גיבס |  |
| 1998 | Archibald the Rainbow Painter | The Super Super |  |
| 2003 | The Making of Daniel Boone | טימותי פלינט |  |
| 2004 | Homeland Security | סנטור |  |
| 2005 | A Question of Loyalty | ד"ר אלברט קרנץ |  |
פילמוגרפיה > טלוויזיה

| שנה | שם התוכנית | תפקיד | הערות |
| --- | --- | --- | --- |
| 1972 | בוננזה | ג'ון הארפר | עונה 14 פרק 1: "Forever" |
| 1972 | The Rookies | לי בורדן | עונה 1 פרק 10: "To Taste of Terror" |
| 1974 | Marcus Welby, M.D. | כריס בייקוול | עונה 5 פרק 17: "Each Day a Miracle" |
| 1974 | Ironside | דייוויד קאטר | עונה 7 פרק 21: "Come Eleven, Come Twelve" |
| 1974 | The Family Kovack | בוטץ' קובאק | סרט טלוויזיה |
| 1975 | Kojak | ליאון | עונה 2 פרק 24: "I Want To Report A Dream" |
| 1975 | The Streets of San Francisco | ארצ'י קימברו | עונה 4 פרק 13: "Spooks For Sale" |
| 1976 | S.W.A.T. | אדוארד סטילמן | עונה 2 פרק 22: "Any Second Now" |
| 1976 | Once an Eagle | רב רייבורן | מיני-סדרה |
| 1976–1978 | Ryan's Hope | פרנק ריאן | מועמדות לפרס אמי |
| 1976–1980 | Barnaby Jones | (דמויות שונות) | תפקיד חוזר |
| 1977 | The Streets of San Francisco | רון מגווייר | עונה 5 פרק 13: "The Cannibals" |
| 1978 | The Incredible Hulk | ד"ר סטן רודס | עונה 1 פרק 10: "Life and Death" |
| 1978 | The Eddie Capra Mysteries | גרג צ'נדלר | עונה 1 פרק 4: "Murder on the Flip Side" |
| 1979 | From Here to Eternity | סמל מיילון סטארק | מיני-סדרה |
| 1980 | Vega$ | דרק רזיו | תפקיד חוזר |
| 1980 | The Dukes of Hazzard | בילי ג'ו בילינגס |  |
| 1980 ו-1983 | Hart to Hart | מייק | עונה 2 פרק 3 ועונה 4 פרק 12 |
| 1983 | צוות לעניין | ג'קסון | עונה 1 פרק 13: "The Beast from the Belly of a Boeing" |
| 1985 | Not My Kid | ד"ר רויס | סרט טלוויזיה |
| 1985 | The Atlanta Child Murders | ג'ק מאלארד | מיני-סדרה |
| 1986 | The New Twilight Zone | ג'ון פיצג'רלד קנדי | פרק #20-1 "Profile in Silver" |
| 1987 | The New Twilight Zone | מר ויליאמס | פרק #33-3 "Private Channel" |
| 1988 | ליברצ'ה | ליברצ'ה | סרט טלוויזיה |
| 1989 | בלשים בלילה | לזלי האנזינגר | עונה 5 פרק 4 "Plastic Fantastic Lovers" |
| 1990 | Matlock | סטנלי היידן | "The Broker" |
| 1991 | Rock Hudson | הנרי וילסון | Made-for-television film |
| 1991 | Matlock | פרנק הייז | עונה 6 פרק 9 "The Defense" |
| 1992 | חוק וסדר | פיליפ מריאטה | עונה 3 פרק 10 "Consultation" |
| 1993 | Murder, She Wrote | אמברוז | עונה 10 פרק 205 "A Killing in Cork" |
| 1993 | ווקר | חבר הקונגרס ליאו קייב | עונה 1 פרק 3 "A Shadow in the Night" |
| 1993–1999 | מסע בין כוכבים: חלל עמוק 9 | אילם גארק | תפקיד חוזר |
| 1994 | M.A.N.T.I.S. | סולומון בוקס | תפקיד חוזר |
| 1994 | Wings | מייקל פוסטר | עונה 7, פרק 4 "The Person Formerly Known as Lowell Mather" |
| 1994 | Murder, She Wrote | ג'יימס האריס | עונה 11 פרק 230 "An Egg to Die For" |
| 1999, 2004 | ג'אג | אדמירל תומאס קליי | תפקיד חוזר |
| 1997–1998 | מסע בין כוכבים: וויאג'ר |  | בימוי שני פרקים |
| 1999 | תיקים באפלה | ד"ר איאן דטוויילר | עונה 6, פרק 16 "Alpha" |
| 1999–2005 | המשפט של איימי | דניאל מקג'יל | בימוי שבעה פרקים |
| 2002 | Presidio Med | ג'ס | תפקיד חוזר |
| 2004 | ללא עקבות | קארל מונרו | עונה 3, פרק 4 "Upstairs Downstairs" |
| 2016 | The Metropolitan Opera HD Live | Three Masks | פרק : "Puccini: Turandot " |
| TBA | ספיידר נואר (אנ') |  | סדרה עתידית של MGM+ (אנ') |
לקריאה נוספת

Lou Anders."Andrew J. Robinson interview". אורכב מ-המקור ב-2007-09-28. נבדק ב-2006-02-09. . Star Trek Monthly. January 2000. Retrieved February 8, 2006.
J. Neil Schulman. Profile in Silver. Commentary on the episode of The Twilight Zone. Retrieved February 8, 2006.
"Wrestling Scorpio: An Interview With Andrew Robinson". Psychotronic Video. 1996.
הערות שוליים

↑  Andrew J. Robinson, USC School of Theater, accessed February 18, 2018.
1 2 3 4  Reeves, Vicki (באפריל 1999). "Biography of Andy Robinson". plain-and-simple.net. אורכב מ-המקור ב-2004-02-14. {{cite web}}:  (עזרה) Retrieved from Wayback Machine, July 29, 2008.
↑  Erdmann, Terry J. and Block, Paula M. Star Trek: Deep Space Nine Companion. Pocket Books. 2000; p. 352
↑  "Andrew J. Robinson biography". אורכב מ-המקור ב-2006-05-28. נבדק ב-2006-02-09.. University of Southern California faculty page. Retrieved February 8, 2006.
1 2  Dirty Harry DVD bonus featurette.
↑  "Dirty Harry review". אורכב מ-המקור ב-2000-06-03. נבדק ב-2010-08-04.. Box Office Magazine. December 20, 1971. Retrieved February 8, 2006.
↑  "First Person: Andrew Robinson". אורכב מ-המקור ב-2008-05-30. נבדק ב-2013-04-06.. StarTrek.com; retrieved February 8, 2006.
1 2 3 4   Andrew Robinson, במסד הנתונים הקולנועיים IMDb (באנגלית). ‏Retrieved 2008-07-31.
↑  Andrew J. Robinson: Portrays Garak. StarTrek.com; retrieved February 8, 2006.
↑  "Andrew Robinson chat transcript". אורכב מ-המקור ב-2008-05-28. נבדק ב-2006-02-09.. StarTrek.com. May 30, 2002; retrieved February 8, 2006.
↑  Review of Andy Robinson as Liberace, The New York Times; retrieved February 28, 2006.
↑  "Andrew Robinson Interview". אורכב מ-המקור ב-2006-04-04. נבדק ב-2006-02-09.. SciFi Online; retrieved February 8, 2006.
1 2  Sastrowardoyo, Hartriono B. (2001-10-26). "Andrew J. Robinson (Garak, DS9)". thegreatlink.org(website closed). אורכב מ-המקור ב-2004-09-19.
↑  
Arkatov, Janice (21 בינואר 1996). "THEATER : He Knows How to Handle Evil : Andrew J. Robinson has gone from 'Dirty Harry' villain to directing a revival of Pinter's mean-spirited 'The Homecoming.'". Los Angeles Times. נבדק ב-2015-10-28. {{cite news}}:  (עזרה)
↑  
Buckley, Michael (8 ביולי 1996). "Double Casting Coups". TheaterWeek reprint at The Matrix Theatre Company. נבדק ב-2015-10-28. {{cite web}}:  (עזרה)
| --- | --- |
בקרת זהויות :  NLI: 987007324749605171  PLWABN: 9810578573705606  BIBSYS: 6054824  BNE: XX1652423  BnF: cb14035926q (data)  CANTIC: a11727044  GND: 143679813  ISNI: 0000 0001 1875 5055  LCCN: no96042294  MusicBrainz: 136f8173-cd75-48e3-baff-0a4d92d8f3ce  NKC: xx0311140  NLK: KAC2020O4387  NTA: 12785830X  SNAC: w69x3b06  SUDOC: 187475296  VIAF: 44499964   WorldCat (עם VIAF): 44499964
משה הלברטל

| --- | --- |

 לידה:  1958 (בן 67 בערך) מונטווידאו, אורוגוואי 
 מקום לימודים:  האוניברסיטה העברית בירושלים 
 מוסדות:  אוניברסיטת ניו יורק 
 תחומי עניין:  פילוסופיה, מדע הדתות, יהדות 
 עיסוק:  פילוסוף, חוקר דתות, מרצה באוניברסיטה, סופר, חוקר יהדות 
 הושפע מ:  מנחם אלון, אבישי מרגלית
 מדינה:  ישראל, אורוגוואי 
 פרסים והוקרה:  פרס מיכאל ברונו (1999) 
 בן או בת זוג:  טובה הרטמן 
 
משה הַלְבֶּרְטל (נולד ב-1958) הוא פרופסור מן המניין בחוגים למחשבת ישראל ולפילוסופיה באוניברסיטה העברית בירושלים, חבר סגל בית הספר למשפטים של המרכז הבינתחומי הרצליה, ופרופסור מן המניין ומופקד הקתדרה על שם גרוס בבית הספר למשפטים באוניברסיטת ניו יורק. בשנת 2010 נבחר לחבר האקדמיה הלאומית הישראלית למדעים. ב־2021 התקבל כחבר בחברה האמריקאית לפילוסופיה (The American Philosophical Society)
.
קורות חיים

נולד באורוגוואי להניה לבית אפשטיין, ילידת ירושלים, ומאיר הלברטל, ניצול השואה יליד לאנצוּט (Łańcut) שבגליציה ומנהל מחלקת העלייה של הסוכנות היהודית באורוגוואי. גדל במונטווידאו ובבואנוס איירס. ב-1961 עלתה משפחתו לישראל ואביו שימש כמנהל ישיבת כפר הרא"ה. לאחר מכן עברו לירושלים, שם שימש אביו מנהל ישיבת נתיב מאיר.
למד בישיבת ההסדר הר עציון, ובמסגרת זו גם עשה את שירותו הצבאי. לאחר מכן למד מהתואר הראשון ועד הדוקטורט בחוגים למחשבת ישראל ולפילוסופיה כללית באוניברסיטה העברית. סיים את התואר הראשון ב-1984. נושא עבודת הדוקטורט שלו היה: "ערכים כקריטריונים פרשניים בהלכה היהודית", והיא נכתבה בהדרכתם של פרופ' מנחם אלון ופרופ' אבישי מרגלית. קיבל את הדוקטורט ב-1989. שהה כעמית ב-Society of Fellows באוניברסיטת הרווארד בשנים 1988–1992. ב-1992 מונה למרצה במחלקות לפילוסופיה יהודית ולפילוסופיה כללית באוניברסיטה העברית במסגרת מלגת אלון. משמש עמית במכון הרטמן החל משנת 1992, ומונה ב-1996 למרצה בכיר באוניברסיטה העברית. שהה כפרופסור אורח בבית הספר למשפטים שבאוניברסיטת הרווארד בשנת 1996. ב-1999 מונה לפרופסור מן המניין באוניברסיטה העברית. שהה כפרופסור אורח בבית הספר למשפטים באוניברסיטת פנסילבניה בשנת 2000. הופקד ב-2002 על הקתדרה על שם גרוס בבית הספר למשפטים של אוניברסיטת ניו יורק. בנוסף, מלמד פילוסופיה פוליטית ויהודית בתוכניות המנהיגות של מכון מנדל למנהיגות בירושלים.
בשנת 1999 זכה בפרס מיכאל ברונו מטעם יד הנדיב. ספרו "בין תורה לחכמה: רבי מנחם המאירי ובעלי ההלכה המיימונים בפרובאנס" זכה בפרס גורן-גולדשטיין בשנת 2001 בקטגוריית החיבור הטוב ביותר במחשבת ישראל בשנים 1997–2000. הלברטל קיבל תואר דוקטור לשם כבוד מטעם הסמינר התאולוגי היהודי בניו יורק בשנת 2008.
הלברטל היה בין מייסדי תנועות השמאל הדתיות "עוז ושלום" ו"נתיבות שלום". לאחר מכן היה פעיל בתנועת "מימד". היה ממנסחי "רוח צה"ל", הקוד האתי של הצבא, יחד עם פרופ' דני סטטמן, פרופ' אבי שגיא ופרופ' שאול סמילנסקי. כמו כן כיהן כחבר הנהלת האגודה לזכויות האזרח.
היה נשוי לפרופ' טובה הרטמן, ולהם שלוש בנות. אחיו הוא הפובליציסט והמשפטן החרדי דב הלברטל. חתנו אדיר שוורץ הוא יו"ר תנועת התעוררות בירושלים וחבר מועצת עיריית ירושלים.
מחקריו וספריו

תחומי עיסוקו של משה הלברטל הם: פילוסופיה של ההלכה, המחשבה היהודית של ימי הביניים, קבלה, פילוסופיה, אתיקה ומחשבה פוליטית בפילוסופיה כללית.
מחקריו וספריו > Idolatry

"עבודת אלילים" הוא ספרו הראשון של משה הלברטל. הספר נכתב בצוותא עם פרופ' אבישי מרגלית וראה אור בהוצאת אוניברסיטת הרווארד בשנת 1992. הספר בנוי משני מוקדים: האחד הוא הניסיון לתאר תפיסות שונות של שאלת האלילות ביהדות במגמה להראות כיצד שינויים בתפיסת האלילות וההבנה של מה זו אלילות משקפים תמורות בתפיסת האל. המוקד השני הוא מתן הסבר על משמעות ביקורת האלילות בתולדות המחשבה הפילוסופית והפוליטית במערב, כפי שביקורת הטעות האלילית הופכת לביקורת האידאות אצל בייקון וביקורת הפטישיזם אצל מרקס.
מחקריו וספריו > People of the Book: Canon, Meaning and Authority

"עם הספר - קנון, משמעות ואוטוריטה" הוא ספרו השני, ויצא לאור בהוצאת אוניברסיטת הרווארד בשנת 1997. הספר עוסק בתיאור המסורת היהודית כמסורת שמתגבשת סביב טקסטים בעלי סמכות. הספר מנתח מהי התופעה של קנוניזציה ואת הפונקציות השונות של קנון, איך ספר מקבל סמכות, ומה ההשלכות של קנוניזציה על משמעותו של ספר. הנחתו של הלברטל היא שקנוניזציה אינה רק הענקת סמכות למשמעות נתונה, אלא היא גם יוצרת שינוי רדיקלי במשמעות של הספר שהוענקה לו סמכות. בין היתר עוסק הספר בהבחנה בין קנון נורמטיבי, שעניינו יצירת נורמות בעלות סמכות, לקנון פורמטיבי, שעניינו יצירת מצע תרבותי משותף לבני הקהילה. הספר גם דן בעיצוב הקוריקולום במסורת היהודית, בעימותים שנלוו לתהליך זה, ובהשלכות התרבותיות והפילוסופיות של המחלוקות הללו.
מחקריו וספריו > מהפכות פרשניות בהתהוותן: ערכים כשיקולים פרשניים במדרשי הלכה

זהו עיבוד של עבודת הדוקטורט של הלברטל, שראה אור בהוצאת מאגנס בשנת 1997, מהדורה שנייה הודפסה ב-1999. הספר עוסק בשילוב של תורות הפרשנות עם פילוסופיה של ההלכה, כשהשאלה שעמדה על הפרק היא מהו המקום של שיקולים ערכיים כקריטריונים פרשניים בפרשנות הלכתית. לשאלה הזו יש השלכות רחבות על היחס בין חוק ומוסר וגם על תולדות ההלכה. ביתר פירוט הלברטל ניסה לשאול: אם ועד כמה כשפרשן עומד בפני כמה אופציות סמנטיות של הטקסט, האם הוא יכול לברור אחת מהן בגלל העדיפות הערכית שלה בעיניו. לשאלה זו יש השלכות רחבות על היחס בין מוסר והלכה וגם על השאלה האם פרשן יכול להביא את הערכים והשיפוטים שלו לפרשנות של כתבי הקודש. הלברטל הראה כיצד העלייה של ערכים חדשים והשילוב שלהם כקריטריונים פרשניים בעולם של חז"ל יוצרים תמורות משמעותיות בתולדות ההלכה.
מחקריו וספריו > בין תורה לחכמה: רבי מנחם המאירי ובעלי ההלכה המיימונים בפרובאנס

הספר יצא לאור בהוצאת מאגנס לראשונה ב-2000 ומהדורה שנייה ב-2001. הספר עוסק בקשר בין פילוסופיה והלכה בין בעלי הלכה שאחרי הרמב"ם בפרובאנס, ובעיקר בכתביו של רבי מנחם המאירי שחי ופעל במחצית השנייה של המאה השלוש עשרה. הספר מנתח את היחסים בין פילוסופיה והלכה בכתבי המאירי ובעיקר בחיבורו הגדול "בית הבחירה". בין היתר הוא גם מטפל בתפישת הסובלנות הדתית הייחודית והמקורית של מנחם המאירי.
מחקריו וספריו > סתר וגילוי: הסוד וגבולותיו במסורת היהודית בימי הביניים

הספר ראה אור בהוצאת ארנה הס בשנת 2001, גרסה מורחבת שלו יצאה לאור בשנת 2007 בהוצאת אוניברסיטת פרינסטון בשם Concealment and Revelation: Esotericism in Jewish Thought and its Philosophical Implication. הספר עוסק בתפקיד התרבותי של הסוד במחשבה היהודית בימי הביניים, מתוך הנחה שכל השיטות הגדולות של המחשבה היהודית בימי הביניים: פילוסופיה, קבלה ואסטרולוגיה, מציגות את עצמן כרובד הסוד של המסורת. הספר מצביע על תפקיד המדיום של הסוד כתמורה שעוברת היהדות בימי הביניים. הפרק האחרון של החיבור עוסק בשאלות היסוד הפילוסופיות והפוליטיות של המתח בין סתר לשקיפות.
מחקריו וספריו > על דרך האמת: הרמב"ן ויצירתה של מסורת

הספר יצא לאור בהוצאת כתר ומכון שלום הרטמן ב-2006. הספר עוסק ברמב"ן כמקובל ובעל הלכה והוא מטפל בתפישות ההלכה והקבלה שלו והזיקה ביניהן. הפרקים הראשונים של הספר מנתחים את הפילוסופיה של ההלכה של הרמב"ן ואת תפיסתו את ההיסטוריה של ההלכה ומקומו הייחודי בהיסטוריה זאת. הפרקים הבאים מנתחים את תפיסת העולם של הרמב"ן כמקובל ביניהן את תורת הנס, תורת הבריאה וההתגלות, תפיסת ההיסטוריה, מושג החטא והחוק, טעמי המצוות והיחס שבין ההלכה והקבלה במשנתו.
מחקריו וספריו > הרמב"ם: רבי משה בן מיימון

ספר זה ראה אור בהוצאת מרכז זלמן שזר בשנת 2009, במסגרת הסדרה של גדולי הרוח והיצירה בעם היהודי. זהו ניסיון לספק תמונה של הביוגרפיה ותפיסת הדת של הרמב"ם ושל היחס בין הלכה ופילוסופיה בכתביו. הספר עומד על תודעתו העצמית של הרמב"ם כמחולל תמורה עמוקה בתפיסת היהדות, הן בהבניית ההלכה באמצעות חיבורו הגדול "משנה תורה", והן ברגישות הפילוסופית והדתית החדשה שאותה הוא שילב לליבה של היהדות.
ספרו Maimonides: Life and Thought שיצא בהוצאת פרינסטון ב-2013 זכה בפרס של Jewish National Book Award ל-2014.
מחקריו וספריו > הולדת הספק: ההתמודדות עם אי-ודאות בספרות התנאים

יצא לאור בהוצאת מאגנס בשנת 2020.
מחקריו וספריו > עוד מספריו

Concealment and Revelation: Esotericism in Jewish Thought and its Philosophical Implications (Princeton University Press, 2007) (extended version of the Hebrew original)
On Sacrifice (Princeton University Press 2012)
מחקריו וספריו > ספרים בעריכתו

על האמונה: עיונים במושג האמונה ובתולדותיו במסורת היהודית, עורכים: משה הלברטל, דוד קורצווייל, אבי שגיא, הוצאת כתר 2005.
הערות שוליים

↑  משה הלברטל באתר המרכז הבינתחומי הרצליה
↑  משה הלברטל באתר האקדמיה הלאומית למדעים
↑  https://www.amphilsoc.org/blog/american-philosophical-society-welcomes-new-members-2021
↑  ג. שרוני, "הביורוקרטיה הורסת את כל הישגינו!", מעריב, 4 בדצמבר 1961
↑  אבישי בן חיים, לראשונה: רב ספרדי בראש ישיבת הסדר מובילה מעריב, 10/9/2004.
↑  משה הלברטל קורות חיים
↑  Michael Bruno Memorial Award, Recipients
↑  עמוס הראל, שניים ממנסחי הקוד האתי של צה"ל: יש לחקור חלק מהאשמות דו"ח גולדסטון, באתר הארץ, 9 בנובמבר 2009
↑  סקירה: אדמיאל קוסמן, רודף שלום - בין תורה לחוכמה רבי מנחם המאירי ובעלי ההלכה המיימונים בפרובאנס, באתר הארץ, 14 במאי 2001
↑  סקירה: עדי אופיר, הסודות הסמויים מהעין, באתר הארץ, 14 באוגוסט 2001
↑  סקירה: חביבה פדיה, הסוד של הרמב"ן, באתר הארץ, 25 בספטמבר 2006
↑  סקירה: יאיר שלג, היומרה של הרמב"ם, באתר הארץ, 16 בספטמבר 2009
↑  "הולדת הספק" של משה הלברטל ממחיש איך בעלי הכוח שולטים בנרטיב, באתר וואלה, 9 ביוני 2021
↑  סקירה:  נדן פלדמן, המוחות החדים במדעי הרוח // מהו המנגנון שמצדיק אלימות, באתר TheMarker‏, 10 בינואר 2013
↑  חנה קהת, על אמונה, מאמינים ומאמינות, באתר הארץ, 21 בדצמבר 2005
| רמב"ן |
| --- | --- | --- |
| כתביו | פירוש הרמב"ן לתורה • חידושי הרמב"ן לתלמוד • מלחמות ה' • תורת האדם • השגות לספר המצוות לרמב"ם • דרשות הרמב"ן • איגרת הרמב"ן • אגרת הקודש • איגרת הרמב"ן לחכמי צרפת |  |
| אירועים בולטים | ויכוח ברצלונה (פבלו כריסטיאני • חיימה הראשון, מלך אראגון) • פולמוס הרמב"ם |  |
| רבותיו | רבי יהודה בר יקר • רבי נתן בן מאיר |  |
| חבריו | הרבנים עזרא ועזריאל בני שלמה • בן בלימה • רבי יונה גירונדי • משפחת רמב"ן |  |
| מתלמידיו | רא"ה • רשב"א • רבי שמואל הסרדי • רבי יצחק דמן עכו • רבי יצחק בן טודרוס • רבי ששת דסמרקדיל • רבי יצחק בן אברהם מנרבונה • רבי דוד בונפיד • רבי מאיר המעילי • רבי נתן בן יוסף • רבי משה דאשקולה גירונדי |  |
| חוקרי הרמב"ן  (מחברי ספרים) | שרגא אברמסון • משה הלברטל • שלם יהלום • יהונתן יעקבס • עודד ישראלי • יעקב שלום ליכט • מרים סקלרץ • חביבה פדיה • עמוס פונקנשטיין • חיים דוב שעוועל • יצחק אונא • רוברט חזן (אנ') |  |
| אתרים על שמו | בית כנסת הרמב"ן (הרובע היהודי) • בית כנסת הרמב"ן (קטמון) • קבר הרמב"ן • מערת הרמב"ן • רחוב רמב"ן |  |
| --- | --- |
בקרת זהויות :  NLI: 987007262244005171  PLWABN: 9810581550205606  BnF: cb144849444 (data)  GND: 141799331  ISNI: 0000 0000 8219 0872  LCCN: n91101798  NKC: mub20201095575  NTA: 112317324  SUDOC: 092926568  VIAF: 37143576   WorldCat (עם VIAF): 37143576
מרווה אזביי

| --- | --- |

מרווה אזביי ב-2017
 לידה:  18 ביולי 1988 (בת 36) איסטנבול, טורקיה
 שם לידה:  מרווה אזביי
 מוקד פעילות:  טורקיה
 תקופת הפעילות:  מ-2013
 מקום לימודים:  האוניברסיטה הטכנית באיסטנבול
 עיסוק:  זמרת, זמרת-יוצרת
 סוגה:  דאנס • פופ
 שפה מועדפת:  טורקית 
 כלי נגינה:  קול
 חברת תקליטים:  DMC • KNY
 בן זוג:  קינן קוקאק
 merveozbey.com.tr
 פרופיל ב-IMDb
 
מרווה אזביי (בטורקית: Merve Özbey; נולדה ב-18 ביולי 1988) היא זמרת-יוצרת טורקייה. בשנת 2018, הוציאה את השיר "Vuracak", שהפך לאחד מהשירים הטורקיים המצליחים והנצפים ביותר בכל הזמנים, תוך שצבר למעלה מ-145 מיליון צפיות ביוטיוב.
אזביי הוציאה שני אלבומי מוזיקה מצליחים, Yaş Hikayesi ו-Devran.
חיים וקריירה

במרץ 2014, יצא השיר "Duman", ביחד עם ארדם קיניי. השיר זכה להצלחה נאה, תוך שאזביי הוציאה את "Helal Ettim", עם קיניי גם כן. לאחר מכן, הוציאה את הלהיט "Yaş Hikayesi", ביחד עם קליפ נלווה שצבר למעלה מ-65 מיליון צפיות. הלהיט הגיע למקום השני במצעד טורקיה טופ 20. השיר "Topsuz Tüfeksiz", שיצא בסמוך לכך, זכה להצלחה גם כן. במאי 2016, הוציאה את "Vicdanın Affetsin", שזכה להצלחה מתונה. לפני צאת השיר, יצא אלבום הבכורה שלה, Yaş Hikayesi. ב-31 במאי 2017, שיתפה פעולה שוב עם קיניי, בשיר "Boynun Borcu".
ב-11 ביולי 2018, הוציאה את להיטה הגדול ביותר "Vuracak", שזכה להצלחה בינלאומית. השיר נכלל באלבום המחווה, Yıldız Tilbe'nin Yıldızlı Şarkıları. באותו האלבום, השתתפו אמנים כמו אליינה טילקי, אירם דריג'י, אג'ה סצ'קין, גולשן, דריה אולו וסימגה. בדצמבר 2018, הוציאה את "Hani Bizim Sevdamız". הקליפ של השיר צבר למעלה מ-38 מיליון צפיות והפך לאחד מהנצפים ביותר של אזביי באותה השנה. ב-24 במאי 2019, הוציאה את "Tebrikler", שזכה להצלחה בטורקיה. בספטמבר באותה השנה, הוציאה בשידור חי את השיר "Yaramızda Kalsın", שזכה להצלחה. באותו היום, יצא השיר "Kül", על ידי חברת התקליטים דואן מיוזיק קומפני. השיר נכלל באלבומה השני, Devran.
דיסקוגרפיה > אלבומי אולפן

2015: Yaş Hikayesi
2019: Devran
דיסקוגרפיה > מיני-אלבומים

2013: Aşk'a Emanet
דיסקוגרפיה > סינגלים

2013: "Helal Ettim" (ביחד עם ארדם קיניי)
2014: "Duman" (ביחד עם ארדם קיניי)
2015: "Yaş Hikayesi"
2015: "Topsuz Tüfeksiz"
2016: "Vicdanın Affetsin"
2017: "Boynun Borcu"
2018: "Vuracak" (מתוך Yıldız Tilbe'nin Yıldızlı Şarkıları)
2018: "Hani Bizim Sevdamız"
2019: "Tebrikler"
2019: "Yaramızda Kalsın"
2019: "Kül"
2021: "Yerle Yeksan"
2021: "Kendine Dünya"
2021: "Durum Çok Acil" (ביחד עם סינאן אקצ'יל מוסטפא ג'ג'לי)